Vinteren har indtil videre ikke budt på særlig meget snevejr. Og når den hvide sne endelig har kigget frem, så har det kun været en meget kort fornøjelse. Men skal man tro DMI's seneste prognose for weekenden, så er der en stor chance for, at Aarhus bliver snedækket i løbet af weekenden.

4016039#Gå ikke ud på isen!

Snevejret begynder ifølge DMI allerede fredag aften og varer frem til lørdag formiddag. Derefter vil der være en pause, før der igen falder store mængder sne henover Aarhus.

"Der kommer en ny og større portion søndag, og det ser ud til at fortsætte helt frem til tirsdag," fortæller vagthavende meteorolog hos DMI Bolette Brødsgaard til Århus Stiftstidende.

Mediet skriver samtidig, at Aarhus kan forvente at få 24 centimeter sne fra fredag til mandag. DMI har iøvrigt også udsendt en varsel om snestorm, som gælder for hele landet. Så det er vist med at få det varme tøj på og finde gulerødder og halstørklæde frem til snemanden.

jwh